Diari Oficial de la Generalitat Valenciana


Sumari del DOGV 9703, del 13-10-2023 (2023/10067)

Extracte de la Resolució de 18 de setembre de 2023, de la rectora de la Universitat d'Alacant, per la qual es convoca la quarta edició del concurs fotogràfic «Elda en fotografies».
------------------------------------------------------------------------------------------------------------------------------------------------------------------------------------

### Dades del document

Número de DOGV
:   9703

Data del DOGV
:   13-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10516


Data del document
:   18-09-2023

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant
    * distinció honorífica

Extracte de la Resolució de 18 de setembre de 2023, de la rectora de la Universitat d'Alacant, per la qual es convoca la quarta edició del concurs fotogràfic «Elda en fotografies». [2023/10074]  
BDNS (identif.): 717616.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/717616)  
  
Primer. Beneficiaris  
Podran obtenir la condició de beneficiari/ària i sol·licitar participar en aquest concurs totes les persones majors de setze anys de qualsevol nacionalitat.  
Cada concursant podrà presentar fins a tres fotografies. Hauran de ser originals i inèdites i no haver sigut premiades en altres concursos; sent responsable l'autor o autora que així siga. El jurat desestimarà qualsevol obra composta per elements que no siguen originals i que puguen ser copiats de qualsevol base de dades gràfica. La tècnica serà lliure, tenint en compte que les fotografies hauran de ser reproduïdes posteriorment en diferents suports i materials. Les fotografies es presentaran en format jpg a 300 ppp i amb una resolució mínima de 3.000 píxels en el seu costat menor, amb un pes mínim d'1 Mb i màxim de 5 Mb. La fotografia pot presentar-se en color o en blanc i negre.  
  
Segon. Objecte  
L'objecte d'aquesta convocatòria és la concessió, en règim de concurrència competitiva, de tres premis a fotografies sobre temàtica eldenca. Amb aquesta convocatòria es fomenta la fotografia com a mitjà d'expressió artística i, a través de les imatges captades, es contribueix a identificar i donar a conéixer alguns dels llocs del municipi d'Elda.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant del dia 19 de setembre de 2023, en l'URL  
https://www.boua.ua.es/acuerdos/descargaracuerdo/42990  
  
Quart. Quantia  
La dotació dels premis destinada a aquesta convocatòria és d'un màxim de 1.200 euros.  
Es concediran els següents premis:  
· 1r premi 600 euros.  
· 2n premi 400 euros i,  
· 3r premi 200 euros.  
Només s'atorgarà un premi per autor/a, de manera que els tres primers premis hauran de ser d'autoria diferent.  
Les vint fotografies finalistes seleccionades pel jurat, formaran part d'una exposició de les fotos seleccionades en l'espai que ocupa la Seu Universitària d'Elda de la Universitat d'Alacant. Dins d'aquestes vint obres seleccionades pot haver-hi diverses fotografies d'una mateixa autoria.  
La impressió i l'emmarcatge seran a càrrec de la Seu Universitària d'Elda-UA.  
Es podrà declarar desert el concurs si cap dels candidats aconsegueix el mínim establit en aquesta convocatòria.  
  
Cinqué. Termini de presentació de sol·licituds  
El termini per a presentar els treballs comença el 19 de setembre de 2023 i finalitza a les 23.59 h del 25 d'octubre de 2023.  
La convocatòria es publicarà en el BOUA amb caràcter informatiu.  
  
Sisé. Altres dades  
Criteris de valoració:  
La valoració de les fotografies presentades es realitzarà seguint els següents criteris de valoració i ponderació:  
Impacte visual 15 %  
Creativitat 15 %  
Tècnica 15 %  
Composició 15 %  
Retoc 10 %  
Pertinència temàtica 30 %  
Es requereix una puntuació mínima de 90 punts per a la concessió dels premis.  
  
Alacant, 18 de setembre de 2023. La vicerectora de Cultura, Esports i Extensió Universitària (p. d. R 22.12.2020): Catalina Iliescu Gheorghiu.